**Persondatapolitik**

Et af Falsled Kro`s overordnede mål er at opretholde det højeste niveau af sikkerhed for vores gæster og medarbejdere – dette gør sig også gældende, når det kommer til beskyttelsen af personoplysninger.

Falsled Kro ønsker med denne politik at kortlægge på klar og overskuelig vis, hvordan Falsled Kro håndterer dine personoplysninger.

**1. Dataansvarlig**

Falsled Kro driver hotel – og restaurantvirksomhed på Sydfyn og er dataansvarlig.

Falsled Kros kontaktoplysninger er:

Falsled Kro  
Assensvej 513  
5642 Millinge  
Att.: Adm. direktør Randi Schmidt

Falsled Kro udfører al håndtering af personlige data i overensstemmelse med gældende lovgivning og har tilpasset relevante processer og systemer i henhold til de nye EU-regler for behandling af personoplysninger (GDPR).

Når du, ved bestilling af én af vore serviceydelser, afgiver dine personoplysninger til Falsled Kro,

giver du samtidig dit samtykke til at dine personoplysninger kan behandles af Falsled Kro.

**2. Hvordan indsamler Falsled Kro personoplysninger?**

Falsled Kro indsamler personoplysninger på følgende vis:

* Når du vælger at købe og/eller anmode om en af Falsled Kros serviceydelser.
* Fra personer der handler på dine vegne.
* På B2B marked. For eksempel i en salgssituation, hvor der anmodes om tilbud på en af Falsled Kros serviceydelser og/eller anmodes om en samarbejdsaftale.
* Ved at du abonnerer på Falsled Kros nyhedsbrev.
* Fra sociale medier samt offentlige registre.

Indsamling af personoplysninger samt behandlingen af disse vil til enhver tid ske i henhold til loven.

**3. Hvilke informationer indsamler Falsled Kro?**

Falsled Kro indsamler blandt andet følgende personoplysninger:

* Navn, adresse, telefonnummer, e-mailadresse samt andre almene personoplysninger.
* Demografiske oplysninger.
* Feedback på sociale medier.
* Oplysninger om din virksomhed og relevante kontaktpersoner.

Du kan, efter eget ønske, vælge at give Falsled Kro personoplysninger udover de almene personoplysninger, som du vurderer, kan have betydning enten af sikkerhedsmæssige hensyn og/eller for at give Falsled Kro mulighed for at skræddersy serviceydelsen specielt til dig.

Det kan f.eks. være oplysninger om:

* Handicap
* Allergi
* Særlige fødevarepræferencer
* Medicinsk tilstand

Falsled Kro beder i den forbindelse om et skriftligt samtykke til at kunne registrere og gemme disse følsomme oplysninger på din profil.

Udover at modtage oplysninger fra dig selv, vil Falsled Kro i nogle tilfælde supplere vores informationer med oplysninger, som vi har modtaget af tredjepart, f.eks. en gruppeansvarlig eller en samarbejdspartner.

I disse tilfælde er det pålagt tredjeparten at informere de involverede gæster om Falsled Kros vilkår og betingelser samt nærværende persondatapolitik. Ligeledes er det pålagt tredjeparten at sørge for den nødvendige indhentning af samtykker til registrering og behandling af eventuelle følsomme oplysninger.

**4. Online køb med kreditkort**

Falsled Kro anvender Life Peaks som databehandler (Life Peaks: [www.lifepeaks.dk](http://www.lifepeaks.dk)) i forbindelse med dine køb af gavekort og betaling med kreditkort af disse.

Oplysninger, som du har oplyst, gemmes i indtil 3 år jævnfør gavekortets gyldighedsperiode, hvorefter oplysningerne slettes.

**5. Hvad er formålet med indsamlingen?**

Falsled Kro indsamler udelukkende personoplysninger, som er nødvendige for det formål, der har med den pågældende serviceydelse at gøre samt i tråd med den nærværende persondatapolitik.

Falsled Kros formål med indsamling af personoplysninger kan være ét eller flere af følgende:

* Behandling af dine reservationer og køb af Falsled Kros gavekort.
* Kontakt til dig før eller under dit ophold.
* Opfyldelse af din anmodning om serviceydelser.
* Opfyldelse af lovkrav.

**6. Det juridiske grundlag for behandlingen**

Herunder redegøres for de juridiske grundlag, hvorpå Falsled Kro baserer behandlingen af dine personoplysninger.

Falsled Kro kan eksempelvis behandle dine personoplysninger, fordi det er nødvendigt for at opfylde en kontrakt, som du er part i. Det kan for eksempel være i forbindelse med hotelophold, restaurantbesøg, mødeafvikling og/eller samarbejdsaftaler.

Ligeledes kan Falsled Kro behandle dine personoplysninger for at kunne gennemføre visse handlinger og/eller forberedelser på din anmodning forud for indgåelse af en kontrakt.

Oplyser du Falsled Kro om særlige præferencer og hensyn, såsom helbredsmæssige oplysninger, handicap, religiøs overbevisning eller lignende, bruger Falsled Kro oplysningerne til at tilpasse den pågældende serviceydelse efter dine anvisninger samt dit ophold på Falsled Kro generelt.

I nogle tilfælde vil Falsled Kro modtage personoplysninger fra tredjepart eksempelvis i forbindelse med en gruppereservation og/eller en individuel overnatning foretaget af tredjepart – eksempelvis af en assistent eller lignende.

I disse tilfælde anmoder Falsled Kro den ansvarlige for gruppen og/eller reservationen om at informere de involverede gæster om Falsled Kros vilkår og betingelser samt nærværende persondatapolitik.

Behandling af dine personoplysninger er yderligere pålagt Falsled Kro ved lov. Det er f.eks. tilfældet i forbindelse med gæsteregistrering ved check-in, hvor det i lovgivningen fremgår hvilke personoplysninger Falsled Kro er pålagt at registrere.

**7. Dine rettigheder**

I henhold til persondataforordningen, har du en række rettigheder.

Rettighederne er som følger:

* Du har ret til at få indsigt i, hvilke personoplysninger Falsled Kro behandler om dig.
* Du har ret til at få berigtiget og ajourført de personoplysninger, Falsled Kro har registreret om dig.
* Du har ret til at få slettet de personoplysninger Falsled Kro har registreret om dig. Ønsker du at få slettet dine personoplysninger, sletter Falsled Kro alle oplysninger, som Falsled Kro ikke efter lovgivning er pålagt at skulle gemme.
* Er behandlingen af personoplysninger baseret på et samtykke fra dig, har du ret til at trække samtykket tilbage, hvilket betyder, at behandling herefter ophører, medmindre Falsled Kro efter lovgivning er pålagt at skulle behandle personoplysningerne.

Adgangen kan dog være begrænset af hensyn til andre personers privatlivsbeskyttelse, til forretningshemmeligheder og immaterielle rettigheder.

Du kan ved skriftlig anmodning til Falsled Kro enten modtage en udskrift af dine personoplysninger, få ajourført dine personoplysninger, gøre indsigelser eller anmode om at få slettet dine personoplysninger.

Anmodningen skal underskrives af dig og indeholde dit navn, adresse, telefonnummer og e-mailadresse.

Du kan også kontakte Falsled Kro, hvis du mener, at dine persondata bliver behandlet i strid med lovgivningen eller andre retlige forpligtelser.

Anmodningen fremsendes til:

Falsled Kro  
Assensvej 513  
5642 Millinge  
Att.: Adm. direktør Randi Schmidt

Falsled Kro vil indenfor 10 dage efter modtagelsen af din anmodning om udskrift fremsende denne til din postadresse.

Ved anmodninger om rettelser og/eller sletning af dine personoplysninger, undersøger Falsled Kro, om betingelserne er opfyldt, og gennemfører i så fald ændringer eller sletning så hurtigt som muligt.

Falsled Kro kan afvise anmodninger, der enten er urimeligt gentagende, kræver uforholdsmæssig teknisk indgriben (for eksempel at udvikle et nyt system eller ændre en eksisterende praksis væsentligt), påvirker beskyttelsen af andres personlige oplysninger, eller i situationer hvor den ønskede handling må anses for værende yderst kompliceret (for eksempel anmodninger om oplysninger, der udelukkende findes som sikkerhedskopier).

**8. Hvis du ansøger om en stilling hos Falsled Kro**

Når du søger en stilling hos Falsled Kro behandles de oplysninger, som du har givet Falsled Kro i forbindelse med din ansøgning.

Det vil typisk dreje sig om almene personoplysninger såsom navn, adresse, telefonnummer og e-mailadresse, oplysninger om uddannelsesmæssig baggrund samt oplysninger om nuværende og tidligere beskæftigelse.

Det er alene relevante ledere, bogholderiet og IT-administratorer, der med personlige passwords har adgang til dine oplysninger.

Hvis du bliver ansat hos Falsled Kro gemmes dine oplysninger i overensstemmelse med Falsled Kros persondatapolitik for medarbejdere, som du får udleveret sammen med personalehåndbogen.

Ansøgninger fra kandidater, der ikke ansættes, opbevares som hovedregel i 6 måneder efter afslaget er givet. Falsled Kro indhenter samtykke fra ansøgeren til opbevaring af ansøgningen.

Falsled Kro kan i visse tilfælde også videregive dine personoplysninger, hvis det er påkrævet ifølge loven, en domstolsafgørelse eller gældende lovgivning.

Falsled Kro beskytter dine personoplysninger i henhold til de beskrevne foranstaltninger under punkt 7 i nærværende persondatapolitik.

Hvis du ønsker adgang til de oplysninger, som Falsled Kro behandler om dig, enten i forbindelse med opdatering af dine oplysninger, eller fordi du ønsker at Falsled Kro sletter dine oplysninger, kan du rette henvendelse til Falsled Kros adm. direktør Randi Schmidt via e-mail: rs@falsledkro.dk eller via telefon 62 68 11 11.

Du kan til enhver tid gøre indsigelse mod, at oplysninger om dig gøres til genstand for yderligere behandling. 

**9. Opbevaringssikkerhed og deling af dine personoplysninger**

Falsled Kro beskytter dine personoplysninger og har vedtaget interne regler om informationssikkerhed, som indeholder instrukser og foranstaltninger, der beskytter dine personoplysninger mod uautoriseret offentliggørelse og mod at uvedkommende får adgang eller kendskab til dem.

Falsled Kro har fastlagte procedurer for tildeling af adgangsrettigheder til de af vores medarbejdere, der behandler følsomme persondata og data, der afdækker oplysninger om personlige interesser og vaner.

Falsled Kro kontrollerer deres faktiske adgang gennem logning og tilsyn.

For at undgå datatab tager Falsled Kro løbende back up af vores datasæt.

I tilfælde af et sikkerhedsbrud, der resulterer i en høj risiko for dig for diskrimination, ID-tyveri, økonomisk tab, tab af omdømme eller anden væsentlig ulempe, vil Falsled Kro underrette dig om sikkerhedsbruddet så hurtigt som muligt.

Udover Falsled Kros interne systemer benytter Falsled Kro sig af eksterne leverandører af IT-services, IT-systemer, betalingsløsninger, etc.

Falsled Kro har varetaget processen omkring indgåelse af databehandleraftaler med alle de pågældende leverandører i henhold til de nye EU-regler for behandling af personoplysninger (GDPR). Herved sikres et højt niveau for beskyttelse af dine personoplysninger.

For at kunne yde det højeste niveau af service deler Falsled Kro udvalgte personoplysninger blandt andet på din opfordring med eksterne leverandører såsom restauranter, hoteller, etc.

Falsled Kro kan i visse tilfælde også være forpligtet til at videregive personoplysninger i henhold til lovgivning eller efter afgørelse fra en offentlig myndighed.

Falsled Kro sletter dine personoplysninger, når Falsled Kro efter lovgivning ikke længere er pålagt at skulle gemme oplysningerne, eller når der ikke længere er et formål med behandlingen.

**10. Kontakt**

Hvis du har spørgsmål, kommentarer eller klager til Falsled Kros behandling af personoplysninger kan du henvende dig skriftligt til:

Falsled Kro  
Assensvej 513  
5642 Millinge  
Att.: Adm. direktør Randi Schmidt

Medfører dette ikke en afklaring, kan en eventuel klage herefter rettes til Datatilsynet.

Den aktuelle kontaktadresse kan findes på [www.datatilsynet.dk](http://www.datatilsynet.dk).

Eventuelle ændringer af persondatapolitikken meddeles ved offentliggørelse af nye vilkår og betingelser på Falsled Kros hjemmeside.

Du kan se datoen for sidste revision af politikken nedenfor.

18. maj 2018